gentaiscool/nusaparagraph_topic huggingface dataset:
Tau toa parallu tegasak allakukanb grounded iareka ammassa anak supaya kulle lappasak ri gawai salama minimal 3 minggu sanggengna 3 bulan. Kamma anne berguna untuk membentuk kabiasaan beru. Sallang anakta parallu gawai untuk kaparalluang sikola, pastikan paraia simata na gunakan sesuai kebutuhanna siagang tena na anyyungke jendela game online iareka maraenganna. Punna anakta melanggar, sare hukuman tegasak mingka tena na ammake kekerasan. Sala sekrena ampakabodo wattu akkarena hp ri akhir pekan. Tau toa poeng parallu menjelaskan kana paraia sedih punna pokus anakna hanya mae ri hp simata. Pareki kalengna anakta anjari sosok yang sannak na butuhkan supaya kaniakkangna nihargai. Pakniak hukuman mae ri anakta niaka tena kulle ampinawang peraturan lekbak ni parek.

Topic: technology
Ajaran sanggeng na kamma-kammaya anne ku ti’gala battu ri Agama ku anjo ri Inrang. Punna tau Muslim tena na a'bayara inrang, kullei anjari dosa sanggeng na tau na mate. Anne mi pappilajarang penting na isseng umat Muslim ka, ka niak dampak na sanggeng na ri Akhirat poe. Jai Ulama' na kana punna tena pi na lunasi' inrang na tena kulle antama ri Surga. Niak poe akkana Pahala na tau ang'nginranga kulle na alle tau panginrangi. Anjomi nakke punna niak inrang ku harus mentongi ku bayara’ ka teaja anjari dosai ri mungko lusa. Anjari bayara mentongi inrang ta ngaseng ka tallasak inji ki.

Topic: religion
Ri massing-massing warunga nia ngaseng ciri khasna. Ri warung tradisionalka ri Mangkasarak, injo areng arenna, kammami lekba nisakbu riolo, battue ri areng patanna atau keluargana, areng anrunga na pattampakia, siagang belok kana ri Mangkasarak. Tujuanna na gampang niurangei ri sikamma paballina tu na ngaiya angnganre ri warungna. Nia tompa pole biasai na tambai pappissengan iereka pappangasingara menga ri warungna. Kammami, Coto Daeng Liwang aroma tungku, ka napa’ maraengi na pabalu coto maraenga, Inne warunga ammake kijai iami injo cotona nipallui ra teanna pepe kayu tunua. Na inne, maraeng ka umumna cotoa ri Mangkasarak kamma kammayya inne, ammakemi tawwa komporok gas elpiji  na tenayya na okalak. 

Topic: food & beverages
Nusantara anjo jai ragamna punna eroki ni wakili battu sekre contoh, termasukmi anjo persoalan dapur pallu palluang. Umumna, dapuruk tradisional anjo ni parek battu rappo rappo anjari parinra apinna gantina komporoka. Niak tong poeng tau ri Papua mae anjo, daerah Melanesia arenna, taua rinjo batu napake na tunu. Jari punna pallu pallu taua ri Malenisia pallu ri luarak ballaki , na kekei rong tanayya , na patamma mi batuna, nampa na tunu mi anjo batua sang = genna anjari api kulle mi nipake pallu. Nampa anjo rukuka ri rate na barak anjari lembab ki. Daging eroka ni pallu ni bolik mi ri ratena na ni tongkok mi poeng rukuk. Ni bolik mi sekre bang = ngi, muko na kulle mi ni kanre.

Topic: food & beverages
Jari penilaian na tau aa anjo nakke biasa inji ku langngerek anjo wattua. Singkkamma kana ni batin ngan ji, salah ku apa, padahal nakke tena ku rogi iyaa ngaseng. Toh anjo taua na punnai ji ngaseng jatah gagalak ka. Mingka makin ni tambai umuruk ka makin erok erok nu mi rintu apa erok nu kana mae ri nakke, selagi nakke niak ma ri lalang anjo menurut ku sesuai siagang erok ku yaa lekbak mo. Penilaian na anjo tau maraenga tena mo na penting. Beda siagang nasehat anjo cacian nga todong. Punna nasehat labbi mae ri na sare ki solusi. Iyaa bahkan tena na issengi perjuangan ta katte singkamma apa. 

Topic: slice of life
Daging jarang, jai kijai kapang tau tena nangai nganre daging jaranga, maraengi siagang tau Je’nepontoa kanreang pangngaina iareka daging jarang. Manna mamo nibeta kijai siagang daging sapia, mingka loeji tonji ngai’i. Ri Perancis daging jarang nipareki bahang kanreang ka ga’gai kasiakna singkammaji daging sapia. Ri China todo’, daging jaranga niolah anjari sosis siagang dendeng kalotorok nampa nakanrei nipassurang mi atau bihung. Punna ri Indonesia daging jarang biasai niparek njari sate singkammai daging bembea. Nakua taua, niak ciri khasna daging jaranga, teknei kasiakna na lu’mu. Kandungang lemakna daging jarang pole sikekdekji punna nibandingkangi siagang daging sapia, nampa lakbi tinggi’i proteinna. Anne daging jarang nipanjaria sate nipasadiai siagang acarak na bumbu keca’.

Topic: food & beverages
Ammakku sanging nakuai, manna tinggi antekamma jama-jamannu salla’, tea laloko tinggi langgai, teako gampung. Pila’ jai doeknu, pila’ bajikko ri taua. Anjo sanging napauanga ammakku. Nasabak niak tau ri ampik ballak, nasabak bajiki jama-jamanna, jai doekna, tenamo na jallingi tau toana. Punna battui, mangeji erang doek sikekdek nampa moterek, tala antamaki ri ballakna ka nga’ngaliki bedek, nampa tau toanaji riolo biayai sikolana. Pila’ jai doekta, pila’ bajikki ri taua. Cinik ngasnegi bijannu nak parallua nitulung. Anjo singkammaji siagang sakka’ ri tau ammania. Punna tenami bijannu parallu nisareang sakka’, boyako tau ri ampik ballaknu, punna tala niak todo’, boyako battu ri pantarang, anjo tau erang becaka, tau appalak-palaka siagang maraengna. InsyaAllah barakkaki katallasangnu nak.

Topic: religion
Winfired Witjes na lalangi 25 taung tuo na mae lampa lampa ri setiap stadion ri seluruh dunia erok na cinik negara na tanding. Reputasi na anjari supoter lekba mo sannak jai tau ngissengi ri seantero Belanda, termasuk todong dunia, kah iya sanging niak ki ammake dandanan nyentrik ala jendral tentara. Sebelum na piala dunia 2014 ni mulai sebenar na Winfried sempat ni ragu kan kulle ka battu ri Brasil kah tena na punnai doek mae rinjo. Untung na iyaa anggappai bantuan battu ri para supoter Belanda antu sengajai na galang dana khusus erok na berangkatkan Winfriend mae ri negeri Samba anjo. 

Topic: sports
Sipakrua tau masarakat  na pitappaki, kana Batu Malin Kundang niaka ri Padang anjo memang annaba hassele battu ri kutukan sekre anak burakne durhaka mae ri tau toana. Mingka nyatangna, loe tau tenapa na isseng carita pantaranganna anjo Malin Kundang sebenarna niaka ni caritakan turun menurung. Batu Malin Kundang niaka ammantang ri Pantai Air Manis Kota Padang anjo iamiantu annaba kaniakkanna. Mingka sikuntung pakta akkana anjo batu palsu siagang hanya sekedar carita rakyat simata. 
Batu Malin Kundang selama anne ni isseng ternyata jelmaan kutukan hasselek parekna manusia. Batu nikana sosokna Malin Kundang anne siagang bentukna singkamma sekre tau assukjud ri kassi ni gambarkan sebagai sekre anak appalak popporok ri ammakna sebelumna ni kutuk anjari batu.


Topic: culture & heritage
I Rania, anak baine umuruk 7 taung, tiba-tiba ambangung ri bari’basaka nampa napauang ammakna kua eroki anjari chef. Takbangkami anne ammakna nasabak tena anging tena kila’ langsungji appau kamma anjo i Rania. Njari nikutaknangi ngurako erok anjari chef nak? Nuissengji anjo apa chef ka? Nakua tommi i Rania, kuisseng tongi iyya ma ka biasaja ciniki ri telepisia anjo nikuayya master chef. Sallang erok tonga pilajarak appallu nampa antamak tonga ri telepisia ma. Karuengna anjo alloa, sibukmi Rania ri dapuruk nabali ammakna apparek pallu golla, sanging ta’muri-murina mamo i Rania sambil appallu. Lalang atinna ammakna nakua punna tojeng-tojengi Rania erok anjari chef, la nasare sumangak, naajarak appallu manna allo-allo, punna eroki kursus, nipa’bebenganji, mingka tena kulle nikaluppai sikolayya. Parallui todoki appilajarak bajik-bajik ri sikolana, sollanna singkammai chef Renata, carakdek tommi, jago tommi appallu.

Topic: food & beverages
Selain te'neki, mandeke'ka anne jai tongi kasia'na. Mandike'ka anne rendahi kalorina, baji'ki ri jantunga nasaba' jai kalium siagang antioksidan kullei berguna ampanai'ki ka'balakangna kalea. Mandike' ka tong jai je'nena kullei napanaung battala'na kalea nasaba' kullei naapanjari bassoro labbi sallo. Ri se'rea penelitianga, anginung jus mandike' rua cangkiri allo-allo kullei nampanaung berat kalea, nakurangi janna ri batttanga, lebih salloi bassoro. siagang napanag hasrat nganrea ribandeng maraeng taua tena nainung jus mandike'ka. Mandike'ka anne kullei riapanjari jus diet, bahanna anjo mandike', wortel. bit, seledri, gandum siagang leko' mint. Carana ripare' semua bahanna ripantama'ki ri blenderka sanggena alusu nampa alle gelas nampa rituangi kullemi riinung anjari inungang dietka

Topic: food & beverages
Nakke terus terang ma nahh tena ku punai dana darurat antu lalangbantuk cash. Ulang ulang gaji ku siagang income tambahan battu luarak gaji ku labbusuk ki seketika, jari ulang ulang nakke ku sakring antu na kana yaa taua tanggal toa hahaha. Mingka nakke punna ka sikedde instrumen investasi singkamma Property (apartment), lalang proses inji anne, nakke ngalleka cicilan antu lakbu na 7 taung ammake bunga flat 1%. Kahh anne kan 7 taung ji, jari doek antu nakke ku pasuluk ka ulang ulang antu jai lari mae rinne. Tampak mantang darurat todong tohh, dari pada kontrak narrusuk ki seumur hidup ta. 

Topic: slice of life
Permasalahan na hadapi lalang pengembangan N-Gage iamiantu parallu appasadia game lalang jumlah loe, tantuna tena na simata game Snake. Mangka nokia akkiok developer-developer game untuk mengisi ri perangkat N-Gage berbasis OS Symbian anne. 
Manna loe developer game erok assadia, mingka sayangna tena niak jaminan update game ri perangkat anne, sabak developer poeng ancinik N-Gage anne tena na terlalu laku. Sala sekre faktorna niaka developer na keluhkan iamiantu sannak loena  pabaluk game bajakan mulai menjamur sabak harga game untuk rua perangkat anne terbilang kajjalak. 
Secara rupanna game tena biak assisalana, sabak makarua rupanna anne perangkat akkarena game assingkamma. Passisalang na cara inputanna.


Topic: technology
Olahraga pertama gampanga ni gaukang iamiantu gerakan accidong ammenteng, hanya ni butuhkan kadera untuk sebagai alat bantu. Katte hanya parallu anggaukan gerakan accidong salama 3 detik, nampa ammenteng. Anne kegiatanna ni ulangi sesuai iramana kurang lebih lima mani, wattu accidong, pastikan teaki ammanjengi siagang kalengta harus tegak lurus. Posisi battangta ni besok mae ri dallekang siagang tatapan harus lambusuk mae ri dallekang. Anne gerakan kulle na bantuki melatih pernafasan siagang poeng na perkuat otot bangkengta, salain anjo olahraga anne tena na parallu angngalle wattu siangang alat-alat kakjalak. Apalagi punna rutinki allakukang akan na pare batang kalengta sehat siagang kalengta jari segar. Olahraga anne kulle ni gaukang siagang anakta iareka anggota keluarga maraenganna. 

Topic: sports
Sebelum na, ulang April 2011 nakke ni dekati ri burakne antu na ngaia ghosting cewek ka, ki sakbu mi areng na B, mingka nakke memang lumayan ku ngai iya. Sekitarang ulang oktober anne si B tojeng tojeng na lanyak, mingka anjo A tiba tiba ka na sms anjo wattua. Anjo gaya na sok asik na kauweh nampa ku taknangi kanatekamma hubungan ku siagang anjo B. Nakke takbangka ka isseng kana battu kamae na isseng. Ternyata battu ri sahabat ku nakke (si A anne agang bajik ki siagang 3 sahabat ku). Nampa ku balasak mi sms na battu na rinjo katte siagang maki bajik. 

Topic: slice of life
Sikedde flashback riolo jaman SMP siagang SMA nakke sannak tena ku ngai antu lari. Kah kulle ni kana anjo olahraga na parek ki mangngan nampa akhere na lammasak maki. Pokok na riolo pas pelajaran olahraga punna ni suro ka lari langsung ma badmood hahaha. Awalak nakke ku ngai lari, kahh sannak erok ku gassing battu ri penyakit TBC ku. Penyakit anne memang sallo pengobatan na sanggeng na kulle 6 ulang berturut turut harusuk ki nginung obat tena na putusuk. Dampak na lekba na anjo,paru paru na punnai sekre jaringan antu kaku ii (fibrosis) ri bekas luka yaa anjo terinfeksi yaa bakteri. Jari nakke biasa ka sesak napas puna ri lalang nga jai asap, rampik na tau merokok ka, atoka punna pengap ki ku sakring. Tantu mi anjo sannak tena na nyamang.

Topic: sports
Kassi' Wae Wole anne salah se're destinasi wisata pesisir kassi'ka ri Kabupaten Manggarai anne riibaratkan surga tacokko nasaba' gammara'ki. Kassi Wae Wole anne sala se'rena destinasi wisata dikenalki ri wisatawanga. Gammara'na anne surga tacokkoa ri Manggarai anraik anne rilirikmi turis saluara' negeria. Kabupaten Manggarai Anraik anne rikenalki gammara' kassi'na eksotis, tangkasa'ki, gammara', siagang alami inji. Kassi' Wae Wole anne cocoki rinikmati siagang pammakang, aganga, pasagangga, siagang kale-kale tong kulle. Kassi' Wae Wole ampantangi je'nena tangkasaki, kassi'na kebo'ki dicampuru siagang batu-batu kebo' ri bibiri'na kassi'ka nabuatki anne kassi'ka nyamangi ricini'. Ri anraikna Pantai Wae Wole anne nia' Moncong Inerie bentukna piramide. Anne Moncong Inerie kullei anjari latar foto nasaba' elokki siagang eksotis.

Topic: leisures
Game anne bahkan anjari paling jai ni balli ri platform steam siagang Play Station 5 beberapa minggu sebelum na ni rilisik. “Game tentang dunia na Harry Potter anjo tena na suluk, mingka lekba mi anjari fenomea nyata, ni bicarakan ri jai gamer ri seluruh na dunia. Anne sannak populer na ri kalangan na iya antu singkamma nakke, lompo siagang bok bok tentang kisah anak anak niaka sihir na, siagang ri kalangan generas muda”. Ni kutip battu ri siaran pers na Kaspersky. Menurut na fenomena global anne ni bau ii ri tau kodi lalang dunia siber ka. Ammake basis penggemar na antu sannak lompo na. 

Topic: technology
Anggandre kanreang jai proteinna akullei ambantu appakajai apparek kolagen, bukku rupanna parrangi kacinikang. Pakar kagassingang siagang nutrisionis napillajari poe antekamma kandunganna kanreang protein tinggi jai matu'-matu'na risorongi appare kolagen siagang appare bukku rupanna bajiki kacinikang. Lentil, lamung-lamung nirupai liserekna singkamma lensa anjo kala se're kanreang jai proteinna. Lentilka antu kulle anjari pannyongka asupan protein, karbohidrat kompleks, siagang serat. sanggingna anjo vitamin pakajai kolagen arusuk. Campek-campekang siagang liserek-liserekang kammana pistachio, kenari, siagang almond cocok tongi ajari kanreang jai proteinna. Nakana panrita demartologi Daniel Boyer, napanassa antekamma jai jinisikna liserek-liserekang kulle tongi napakajai apparek kolagen ri kullik karipuka siagang kullei nappakancang kullika

Topic: food & beverages
Je’ne Naung Bantimurung anjo salah se’renna je’ne naung yang eksotisme na anjari objek wisata je’ne-je’ne na je’ne naung andalan na ri Sulawesi Selatan battu ri taung 1980an na. Bantimurung niak artina anjo sa’ra gegere je’ne. Kerajaan Simbang sarei areng Bantimung. Anjo Kerajaan na bergabung lalang persatuanna adat lima Kerajaan ato ri kana Toddo Limayya Ri Marusu. Anjomi anjari cikal bakal na ammenteng kabupaten Maros tempa’ wisata na je’ne naung Bantimurung. Anne je’ne naunga tena na pernah kalotoro’ na mengalir terusu’ je’ne na taung-taung na. Anjomi tena na heran anne tampa’na anjari balla ri palla-palla. Anne satwa ga’ga ya na ngai mantang ri rampi’na sumber je’ne ka tangkasa je’ne na. Tampa’ wisata na tau lokal ka na tau mancanegaraya. Ka tampa’ wisata na ri jagai baji’-baji’.

Topic: leisures
Penilaian battu ri perbandingan daftar incaran laptop ka riolo, poin paling tinggi na ni gappa ri Mackbook Air. Cippa ma nakke ku parissa situs jual beli kah erok ka boyai siagang ku seleksi beberapa Mackbook Air. Nampa anjo todong Laptop Lenovo antu nakke ku pakea kamma kamma anne segera mi ku pantama iklan ku bolik ri harga 6 jutaan negotiable (yahh 1 juta labbi mahal battu ri harga ku balli yaa). Singkat carita, nakke ku gappa mi calon erok ka malli Lenovo ku, nampa nakke todong lekba mo ku punnai kontak na pabaluk na Mackbook antu ku boya ya balukkan Mackbook ri rawa na harga pasaranga. 

Topic: technology
Anjo masyarakat Bajau ri Indonesia ka tuongan na ri kappala ni sakbuk Leppa, mingka iyaa ngaseng punnai ballak panggung antu todong ni bangung cippa siagang tena na permanen ri pinggirik pantai atokah tangnga na tamparang nga. Anjo bahan ni pake ak parek ballak sederhana antu mi kayu uling battu ri rammang rammang mangrove ka. Punna ri posisi na jabatan na labbi tinggi biasa ballak na labbi tinggi todong tiang tiang na. Kah niak konsep ak laut tau Bajau battu ri lilibu palilibu (sekre rua allo) , pongka papongka (minggu minggu), laida palada (ulang ulang), siagang sakai pasaki (taung taung nan) , anjo masyarakat Bajau identik ki siagang nomaden.

Topic: culture & heritage
Kasia’na angnginung je’ne inung rua liter si allo teai palannya’ hausji, baji’ tongi ri pakkasiaka. Jai memang je’ne baji ri pakkasiaka’ , antu je’ne inung jai kasia’na lalang ri kalea ka tena niak golla na tena poe kalori na anjari baji ri pakkasiaka. Tau ngaseng ri pappasangi annginung je’ne inung rua liter si allo. Punna tau attianang ri pappasangi angnginung je’ne inung rua satangngah liter si allo. Punna tau Pannyusu’ anak ri pappasangi tallu liter si allo. Ri pappasang tongi angnginung je’ne inung punna bambang dudui alloa na garringki. Anjomi jai angnginung je’ne inung na baji’ kalea allo-allona, tena poe ri gampang garring.

Topic: food & beverages
Rii papilajarakka beru baru anne, antu accinika apa hubunganna ri kanre golla siagang diabete ri 175 negara, iyaa tongmi na pacinikkan ri 150 kalori na golla ni kanrea allo allo (singkamma sekre kaleng soda) na panaiki risiko diabetes tipe 2 (rua) jaina 1,1 persen. Antumi na kulle ni batasi nginung Soda siagang ni sambei ri inungan nyamang tongji mingka bajik ri kagassingan ta, kamma contona infused jeknek ato jus tena na pake golla. Maraeng poeng panting ki paressai kadar golla darah ta rutin, apalagi niak resiko tinggi na taba diabetes. Antumi sabakna nginung soda tinggia kadar golla na, na panaiki resiko diabetes tipe 2.

Topic: food & beverages
Punna mantangki ri Sulawesi, pasti kiisengji kanrejawa nikuayya putu cangkirik. Odende nampai kusa’buk arengna ambebe-bebema. Iye, loe memang kanreang khas ma mangkasark mingkka anne nikuayya putu cangkirik tema mentodo callana. Kanreang khas na mangkasarak nipareka battu ri parepunu’ siagang kasiakna teknei nibentuk singkamma cangkirik, injomi nisare areng putu cangkirik. Golla napakea bajiki punna golla eja sollanna sikola’ki nicinik, niak pole bonena kaluku, manna sikura mbatu jeka kukanre, kulleja. Pila’ bajiki pole nasabak anne kanrejawayya nikukusji, tania nisanggarak, njari punna nirekengi lemakna, sikekdek duduji kapang. Njari tea maki ragui punna eroki kanrei putu cangkirik. Paling ga'ga punna nikanrei pas bambang-bambangna, assipak mamo.

Topic: food & beverages
Character Building Training (CBT) iamiantu kegiatan bajik siagang nakke lekbak langsung anrasakan tekamma nikana ikut kegiatan CBT, siagang parallu ni isseng kana pembentukan karakter mae ri mahasiswa tena na tappu ri kegiatan CBT bawang, mingka kalanjukan siagang nikontrol salama patang pulo allo biasa ni kana resolusi 40 allo ri lekbak na pelaksanaan CBT supaya karakter mahasiswa lebih takbentuk. Anne kegiatan resolusi 40 allo tantuna tena na tak-lappasak battu ri perana mentor anjo setia assarei arahan mae ri mahasiswa na untuk ancapai resolusi 40 allo.
Ambau komunikasi ammoterek ri lekbakna ni laksanakan CBT tena na gampang, sabak mahasiswa ammotereki mi ri kegiatan perkuliahan na masing-masing sesuai jurusanna siagang tantuna tena mo na akkumpuluk lalang sekre tampak. Kamma mi anjo mento parallu rencana lebih bajik untuk ambaung cara supaya tena na tak-lappasak hubunganna salama resolusi 40 allo.


Topic: religion
Sapeda bulu’ kulle tongi nisa’buk salah sekre olahraga paling jai tau anngai’i ri linoa. A’rungang taranga, jai batu-batunna, nampa biasa becek tommi pole, mingka anjomi kammaya antu naboya anne ngaseng tau nangaia sapeda bulu’. Parallu tojekpi gassing kalengta punna erokki mange assapeda bulu’ ka punna tenapa ki biasa, bajiki punna kijai-jaimi rolo’ latihangta sollanna tena ki poso dudu. Nampa punna aklampaki sapeda bulu’ musti paki barani siagang lengka’ pakakkasakta kamma heleng, siagang maraenga sollanna kulleki kurangi cederata. Nasabak anne olahragayya punna tala biasaki siagang punna tena pakakkasakta, bahaya tongi. Ka punna mattungki, tena ni issengi la ngura maki ka anjo a’runganna sanna’ tarangna jai pole belok-belokna. Njari parallu mintongi latihang bajik-bajik rolo’.

Topic: sports
Ak selancar antu mi olahraga jekne ri permukaan na kamae punna peselancar (surfer) naik ri muko na battu ri gelombang antu gioka, antu biasa na nabaw surmer mae ri pantai. Gelombang antu cocoka kulle ni pake selancar umumna kulle ni buntuluk ri danau atoka sungai lalang bantuk gelombang mentenga atoka lubang pasang surut. Mingka peselancar todong kulle na manfaatkan gelombang artifisial singkamma ya antu battu ri perahu ya siagang gelombang antu ni parek ri kollang buatan nga. Definisi modern na battu ri berselancar antu mi paling biasa merujuk mae ri sekre tau surfer antu na kendarai ombak antu mentenga ri rate na papan selancar, anne tong ni sabbu anjati stand up surfing. 

Topic: sports
Erok ja ku sakring makkalak ciniki anne pertanyaan nga. Pakarammula ri Nekat kah ku sakring punnai modalak ri limang ku antu lekba ku battu merantau eroka labbusi jatah gagalak na. Wkwk. Awalak na semangat na menggebu gebu boya suplier jangang, belanja ganggang, tepung siagang anjo maraenga erok ku parek ayam geprek siagang chicken katsu. Antu nakke pede ku sewa ma tampak, apparek ma gerobak, mejang siagang maraenga todong antu parek ki kantonga lumayang nipisik mingka memang niak inji semangat 45 ni cobai. Nakke wattu ku buka ki anjo usaha yaa erok ulang puasa jari ku sakring lompoi peluang na mae ri nakke anne rumah makan ku.

Topic: business
Barikbasak na nakke langung erok mae akkarena ri kollang rannang. Tena ja dinging kammayya ku bayangkanga, hangatji poeng jeknek na. Mingka tena niyak tau, nakke ji siagang niak 2 ananak baine todong. Jari sipatallu jaki. Battumi manggeku ammake baju biasa siagang saluarak rannag. “Tena nu dinging nak?” kutaknang na manggeku dingin na sakring iyaa. “Tena pak, biasa ji kusakring jeknek na” . Battu mi ammak ku ambawa kacamatang rannang ku warna pink. “Makasih mamakku cantik” kukana. “Sama sama anakku cantik” nakana ammak ku. “Pak, apaji. Tantangan bede nampa di rinne ji akkarena karena. Tena na lampa ri kollang labbua” kukana karenai mangge ku.

Topic: leisures
Manna kamma anjo, ni perhatekang jaina ni kanre seafood ri tau tianang tong sanna panting na nasabak kanre seafood tarlalu jai kulle niak efek samping antu na ganggu pertumbuhanna siagang ka bajikanna ananak ri lalang battang. Tena na tau tianang ja bawang, tau eroka rancana tianag siagang tau anyusu inji anak na kulle tong manya manya lalang na nganre seafood. Seafood ka kulle mentong anjari sumber nutrisi antu bajika ri tau tianang. Mingka niak sekre rua seafood tarutama jukuk siagang kerang, kulle niak kadar merkuri na jai. Juku poeng antu jaia murkuri na biasanna anjo lompoa, singkamma tuna lompo matang, marlin, hiu, todak (swordfish) siagang makarel raja.

Topic: food & beverages
Pesona keindahanna anne Tangggerang kullei rieksplorasi, tena na jarang mae rinni wisata abangiki punna ri Tangerang. Nia' pirangna anne hotele' lammoro'ka ri Tangerang. Makase're Fave Hotel Hasyim Asyari anne hotele ideal ri ngasengna kalanganka. Anne hotele'ka direkomendasikangi punna mae liburang siagang pammanakanga. Balinna anne kamara' hoteleka akkramula ri tallu ratu' sanggenna annang ratu siallo. Makarua, Hotel Novotel anne hotele bintan appa nia rua ratu' annang pulo annang kamara'na, nia kamara' standar siagang sweetring kullei ripilieh sesuai keinginanga. Makatallu Hotel Aryaduta Lippo Vilage anne hotel terkenal mewah siagang gammara'ki, balinna rinni akkaramula ri salapang ratu salapang pulo annang ribu rupiah. Makaappa, D Prima Hotel anne kamara'na nia siratu limampulo rua. Fasilitasna nia' AC, Kadera, kamara' je'ne, shower, siagang maraenga.

Topic: leisures
Gabus Pucung, anne nyamangi ,mingka... warna na anjo tohh tena na meyakinkan kanna anne kanre kanrea nyamangi, lekleng battu ri pucung (kluwek) na anjo tohh. Apalagi wattu na mi ni tuang kuah  na mae ri kanre ta, ohhh tenaaa,,, anjo turis ka kulle ketar ketir ki punna ni tawari anne kanre kanre aa, anne pewarna atoka tinta? (punna ri poto na warta lekleng na estetis ki mingka nakke lekba kanganre anjo warna na yahh kamma mi anjo deh). Pindang Bandeng, anne nyamang tong mingka PR sedeng ni cabut cabut sekre sekre duri na, nampa punna turis ka antu sanna ka sehat na pasti takbangkai punna na isseng bumbu bumbu na harusuk ki ni tunu ri rate na bara api aa sanggeng na bagian luarak na hangusuk, ohohoho karsinogen. 

Topic: culture & heritage
Jari anjo teknologi Hyperloop kulle ni aplikasi kan mae ri ruang bawa tanah, jari teknologi anne kulle na capai tujuan na ni parek tena na butuh ruang antu jaia. Mingka , barak kulle na gappa tujuan na, Hyperloop todong tena kulle selama na ammalo ri ruang bawah tanah. DevLoop Virgin ri area utara kota Las Vegas, oleh Kyle Cothern / Virgin. Anne ni parek barak perjalanan na ammake teknologi hyperloop anne barak kulle sannak mulusuk na siagang kulle lancar lancar narrussuk. Jari rute  na harusuk ki na punnai jai arah antu lurusuk ka, sikedde tikungan tajam,kah anjo para pengembanga teknologi anne erok na capai kecepatan ideeal na Hyperloop anjo sekitaran 1.223 km/jam.

Topic: technology
Punna ri ballakta tingka’ ruai, kulleki pake anjo tukak niaka ri ballakta untuk olahraga iareka naik naung tukak. Anne olahragayya singkammaji olahraga jogging, parallua nigaukang iareka naik naung tukak kamma ji jappa biasa taua, mingka kiulang-ulangi. Punna erokki nyamang, sambil pilangngeriki kelong-kelok ga’gayya sollanna sumangakki. Punna erok maki ammari olahraga, pila’ ni palibai bateta jappa naik naing tukak kamma tau erok lari. Anne olahragayya kulle nalatih oto’ bangkengta. Njari kibayangkangmi punna allo-allota olahraga kamma anne, nasabak gampang duduji dende, tala niakji pakakkasak niparallu, yang penting niak tukak, manna tania ri ballakta kulleji kamma ri kantorok atau ri tampak pakkuliangta, yang penting teaki naik naung tukak niaka ri ballakna mantan nga.

Topic: sports
kajaiang anjo kanreang tettere'ka ripatala ripareki cara lammoroki siagang tena najai ammake bahang baku. Kanreang anne tong tenaja parallu ri patala bajiki. Kanreang tettere'ka ripatala anne aji tau nangai nasaba' tena nasaalo ripatala. Kanreang tettere'ka nirupa tena masalewangang nasaba' tenai nabaji' ripallu. Contona, ri sanggara'ki anne kanreang jai dudui minyakna siagang bahang ripake tena beru ri alle ri linoa mingka bahang sitangga anjari ripake. Kanreang masalewanganga jaimi ribalu nasaba' taua ero'ki tallasa masalewangang sanggenna toa. Nasaba' kanreang masalewangang kullei napabella taua ri pagangaringan obesitas, diabetes, siagang kanker. Nasaba' jai mi tau sadara, ri indonesia, ga'de-ga'deang kandreang pakaramula nasungke ga'deang kanreang salewangang kayak KFC nassungkei arrengna Naughty By Nature. Ri pantarakka anne sallomi, ri indonesiaya berupi pakkaramula karena tau-tau jai beru sadara pentingi anjo kanreang salewangang.

Topic: food & beverages
Nakke lekba ka mae ri sekre pesta akbuntingan niaka ri daerah Tegal, Provinsi Jawa Tengah. Pesta na lumayang tawwa mewah siagang lompo ii kah jai tau na undang nampa haderek todong. Ri rampik na anjo kanre kanreang nga na pasadiang todong cukup mewah kah niak kanre, daging semu, batte jangan, bayao cekla siagang rengginang. Mingka anjo parek ka takbangka kah tuan rumah na tena na sajikangi kanre kanre na secara prasmanan atokah nasi kotak. Mingka ammake emberek antu biasa ni pake bissai baju. Arti na bede ni sare kamma anjo ammake emberek barak kulle ni tarima anjo kanre kanrea nampa katte kulle ni kanreng siagang ngaseng keluarga ta ri ballak ka. 

Topic: culture & heritage
Steak & Shake anne maka se're ga'de pabalu kanreang assi steak siagang lammoro ballenna bage tau loloa siagang bahang assi jangang, juku, siagang sapi ri tambai saos, siagang kanre. Steak & Shake anne se're kalia tassungke ri mangkasara ri taung rua sabbu sampulo se're siagang jai tau baji' responna nasa'ba lammoroki baleanna. Mottona anne steak & shake iamianjo "Steakna Indonesia" anne sampulo taungmi ri mangkasara. Patanna natiro anne ga'de steak & shake ka kullei nasare matu-matu ri kota mangkasaraka ri jama-jama sosial, paranga jama, siagang pajak. Patanna anne tong naminasakang kullei appare poe tampak-tampak beru, seiagang karena anak anaka alleang nyamangi narasa bijayya punna eroki mae ri steak & shake

Topic: food & beverages
Assapeda anne anajri jai tau angaiki pirangna tahung gallanga. Biasana taua anggau assapeda nalakukangi ri allo sabtu minggu siagang agangna iareka pammantangangna. Assapeda anne jai kasia'na ri kalenna taua. Assapeda siratu limampulo manne' anne kullei nabantu jantunga salewangang inji. Assapeda kullengi napanaung tekanan cera'ka siagang koelsterolka nasaba' punna akkayuh sapeda taua kullei napare' baji kalea. Assapeda kulle tongi nabakara' kaloria ri kalenga. Punna cippa'ki taua assapeda makin jai tongi kaloria akkanre. pila' sawala' tongi rutena pila' jai tong jumlah kaloria. Assapeda kulle tongi napakassa siagang napacippa ototka nasaba' punna akkayuki assapeda ri rute annai'ka nabanngungi kagassingang ri  bangkeng siagang kale ri bitisi', bonggang ri bokoang siagang dallekang, dongkok, siagang palippik.

Topic: leisures
Sanna’ loena kanre-kanreang sintanjaka roti nyamang kasiakna siagang parallu nicoba niparek. Salah sekrena anjo kanrejawa pawa battua ri Mangkasarak. Kanrejawa pawa singkammaji bakpao mingka ri Sulawesi Selatan nisa’buki pawa. Punna erokki coba pareki, kiperhatikangmi anne langka-langkana.
- Campuruki 500 g tarigu siagang 2 sdm susu bubuk, 3 sdm golla, 2 sdt ragi. 1/2 sdt baking powder.
- Pantamakki bayao sekre, aduki sanggenna taccampuruk, pantamaki 3 sdm mentega nampa niaduk pole.
- Panaungki jeknek tassikekdek-sikekdek sanggena kulle nibentuk bajik. Tongkoki ammake pelastik 30 menit sanggenna akkambang.
- Polong-polongki raung unti untuk alasna anjo pawayya.
- Bentukmi adonanga bundalak-bundalak nampa bonei golla eja siagang canggoreng. 
- Ki kukusmi punna lekbak ngasengmi nibonei siagang nibentuk.
- Kullemi nipasadia punna tiknoki.
Punna erokki sambei bonena pawayya kulle todoji, kulle kisambei karake, biasa todo’ taua gollaji napantamak siagang canggoreng.

Topic: food & beverages
Barak kulle na kurangi risiko cedera (singkamma limang ta siagang bangkeng ta tappeccorok) sambil na pabajiki postur siagang ni buntuluk manfaat battu ri latihan yoga secara maksimal siagang menyeluruh, parallu niak na panduan penyelarasan yoga. Panduan penyelarasan yoga antu mi garisik khusus ri yoga antu na bantu ki ni posisikan kaleng ta tekamma bajik na. Anne mi salah sekre battu ri dasarak inti setiap latihan yoga antu bajika. Nahh Matras Yoga antu mi alat kulle ki na bantu ni posisikan kaleng na tekamma cocok na selama ta latihan yoga. Anne na tandakan ruang gerak ta selama latihan, jari pose yoga ta tatta ki fokus maeri area gerak ta siagang terhindar ki battu ri resiko tappeccorok. 

Topic: sports
Nakke jalang bangkeng kaliling Monkey Forest. Pakrasanganna dingin nisakring kah jai pokok pokok lompo mo. Lekba ku akkaliling ri Monkey Forest, ku lanjutmi poeng lama ri Pura Taman Saraswati. Anne Pura yya cantiki, ri boko na niak kollang jai bunga teratai lalanganna. Wattuku lampa mae terasering Tegalalang. Ri rinjo niak tak kaparak pemandangan galung attingkak tingkak sanna bajikna ni cinik. Nasabak karueng mi alloa, ammoterek ma mae ri hotelek ka. Baribbasak na ku lanjumi poeng mae ri Pura Tirta Empul. Anne tampaka tampakna tau Hindu aa assambayang antu jaia na isseng tau niat mata jeknekna. Mae jappa jappa ri Ubud sanna na ku ngai na, manna mamo jai inji tampak tenapa ku lampai.

Topic: leisures
Na punna pappisoloro, sanna kungaina anganre Pallu Golla, kammami gantala. Na inne pallu gollaya tulina appaminro pangngunrangi mange ri ballaku ri kamponga. Punna karueng lekba ashara, injo anrong baineku punna niaka ri balla, tulikuji napparekang pallo golla. Na tena todo kulekba angnguni teaki, nasaba memang inne pallu gollayya kuissengi gampangji nipare. Na bahang-bahangna pole tuli niaji ri Balla. Kamma golla ejayya, santangna kalukua, na unti. Na inne bahanga, maraengna golla ejayya anu nialleji ri kokoa. Kamma kaluku na unti tulina nia ambuah. Na punna golla eja, kammami sekre kabiasan ri ballana tau Mangkasaraka, nia golla ejana. Ia mi injo nakui ka tena na okala ni jama na bahanna pole sanging tassadiaji. 

Topic: food & beverages
Bantimurung anjo salah se’renna je’ne naung yang eksotisme na anjari objek wisata je’ne-je’ne na je’ne naung andalan na ri Sulawesi Selatan battu ri taung 1980an na. Anne lokasi na je’ne naunga ri Dusun Bantimurung, Desa Janetaesa, Kecamatan Simbang, Kabupaten Maros, Provinsi Sulawesi selatan, Indonesia. Anne je’ne naunga tinggina 15 metere na la’ba na 20 metere ri aliri debit je’ne 500 I/s. Anne je’ne naunga tena na pernah kalotoro’ na mengalir terusu’ je’ne na taung-taung na. Bantimurung riolo na ri sareangi ri penguasa na kerajaan Simbang yang ammenteng ri awala na taung 1700, anjo arenna Karaeng Simbang. Luar biasa na, anjo je;ne naung ba Bantimurung umuru na sikamma 320 taung mi. Bantimurung niak artina anjo sa’ra gegere je’ne.

Topic: leisures
Salain akkarena game, ponsel carakdek anne ammiliki pemutar musik terintegrasi, sekre fitur niak cukup langka ri wattua. Passulukang sakranna pung lekbak stereo siagang relatif lebih bajik siagang ponsel Symbian maraeng yang pammutarak musikna tena terintegrasi, jari harus menggunakan aplikasi maka tallu singkamma Ultra MP3. Niak inja angngukrangi mae ri Ultra MP3? 
Nilansir oleh GSMArena, N-Gage poeng nikenal sebagai ponsel siagang posisi attalipong na aneh-aneh. Sabak posisi earpiece siagang mikrofon niaka terletak ri sisi rate, posisi talipongna menyamping siagang layar menghadap mae ri dallekang punna ini takgalak siagang lima kiri. Niprotes sabak desainna nianggap terlalu lompo siagang posisi punna eroki talipong aneh, Nokia memperkenalkan N-Gage QD ri taung 2004. 


Topic: technology
Jappa- jappa mange ri karang tengah, tangerang niak Bakso terkenal arenna Bakso rusuk joss. Anne daging bakso annyamangi ka a’rasa daging na sike’de ji tepung na ri bakso a. Injo wattua ku kanre bakso lava na, anjo isi lalangna sanging lada cocokki ri kanre ri wattu bosi a ka passe mami rasa na. Kuah bakso na poe assipa ki ri kanre. I nakke battu allo minggu na jai dudu tau a mange ri balla kanre na inne Bakso rusuk joss. Na ngai poe tau mange ri rine ka tampa’ na niak AC na, niak tong tena ka tampa jai tau erok akkaluru le’ba nganre. Punna jappa-jappa mange ri karang tengah poe erokka nganre ri inne Bakso rusuk joss.

Topic: food & beverages
Niak nikua Imam Ahmed bin Hanbal, iareka ulama Islam jai tau ngissengi, mangei aklampa na sengkai ri masigi kota erok sambayang. Lekbakna assambayang, akbangngi ri masigika nasabak tala niak na isseng tau ri anjo kotayya. Mingka niak anne pajaga masigi’na tena naissengi Ahmed bin Hanbal njari narenrengi assuluk masigik. Naciniki anne kajariang, niak tukang parek roti kamaseangi ri anne Ahmed bin Hanbal njari natawarkangi akbangngi ri ballakna. Battu mna ri ballakna anne tulang rotia, Ahmed naciniki tojeki istigfar. Njari nikutaknangi apa pengaruhna ri katallasangta punna istigfar tarrusukki. Anjo tukang rotia nakuai Karaengata’ala natarima ngasengmi pala’ doangna, sekre mami tanre, iareka nisareangi hak istimewa sollanna sibuntuluki surang ulama terkenal nikuayya Imam Ahmed bin Hanbal. Naissengna anne caritana, Ahmed langsungi napau kua Karaengata’ala tena napilangngeriji bawang diangna anne tukang rotia, mingka naerang langsungi kalengna sibuntuluk anne tukang rotia.

Topic: religion
Bayao iamiantu sala se’rena ka’dokang biasa ku pare punna malasaka ammalli kanre-kanreang ri warunga. Salaing assipa carana appare tenaja tonja na nasusa.
Sala se’rena parekang bayao gampangi ni pare siagang na ngai tahu ta’balaka iamiantu bayao mata sapi. Punna apparekke se’re ji bayao, ce’la, pissing, masako, siagang minyak goreng siparalluna. 
Partama-tama la ni pareka iamiantu ni palattoki komporka selanju’na ni panaungi minya sanggara siparalluna ri lalang pammaja nampa ini tayang sanggengna bambang, punna bambangmi ni reppemi bayaoa nampa ni panaungi bonena ri pammajaka anjo bambanga sumpadeng. Nampa ni kiorimi ce’la. Pissing, siagang masako si paralluna.
Punna lekbaki anjo ni gilingmi rate rawa sanggengna ti’no, lekbaki anjo ini patittimi minyana ri sanru-sanru.

Topic: food & beverages
Bulutangkis memang anjari salah sekre olahraga kullea napakarannu masyarakat Indonesia. Battu riolo duduji sanging guppa medali emas ri olimpiade. Tala niakpi olahraga maraeng kulle kamma bukutangkis. Tau cinayya, Jepang, naakui ngasengi kua punna accarita bulutangkiski taua, Indonesia sanna’ jagona, jai pole iyya pelatihna Indonesia nikiok mange angngajarak bulutangkis ri negeri maraenga sollanna kulle tingi jago atlet bulutangkisna. Kamma Rexy Mainaky, atlet bukutangkis jagona Indonesia ri taung 1990-an, akkarena ganda buru’ne surang Ricky Subagja. Anne Rexy jai dudu tau ngai’i ka jagoi punna akkarena bukutangkiski. Lekbakmi pole guppa medali emas ri olimpiade. Kinne anjari pelatihna Malaysia, apa pole jaimi atlet jagona Malaysia nasabak Rexy ajaraki.

Topic: sports
Nabi Musa AS anjo nabi lassu ri jamang na Fir'aun karaeng na Mesir na akui kaleng na anjari Tuhan. Nabi Musa anjo ri pakalompoi ri istana na Karaeng Fir'aun ka ri asui siagang Siti Asiah, baine na Fir'aun. Atas ijin na Allah SWT Nabi Musa lompo na anjari nabi i nampa na lawan mi anjo panggaukang kodi na Fir'aun ri warga na. Nabi Musa kulle na lawang penyihir na ngaseng Fir'aun siagang tongkat na ratean na ijin na Allah SWT. Mukjizat lain na nabi Musa anjo kulle na polong rua lautanga, na kulle na lewati anji lautanga siagang pangikut na ngaseng, sanggeng na Fir'aun siagang pasukan na tallang mi ri laut eja ya.

Topic: religion
Amaris hotelek sala sekre na kalompok hotelek nomorok sekre ri Indonesia. Anne kalompok ka ni bangung ri taung 2007 nirawanna Santika Indonesia, sala sekrekna kalompok bisnisna Kompas Gramedia. Amaris Hotel nisabbuk merek hotelek bintang rua ato ni isseng ri allinna lammorok. Bajikna anne Amaris Hotelek kulle ni isseng anne mi Amaris Hotelek battu ri warna na, antu warna gauk, eja, gauk, siagang kunyik. Ri wattu kamma anne, Amaris Hotelek niakmo 21 properti kabuarrang ri Indonesia. Amaris Hotelek Panglina Polim ri Jakarta iya mintu Hotelek pertama na Amaris ri Indonesia siagang Hotelek ke 15 barisanna Santika Indonesia Hotel siagang Resorts na.

Topic: leisures
Internetka kamma-kammayya anne, kulle nasungke peluang punna erokki bisnis todo’. Nasabak niak sosial media, website siagang blog gratis, kulle nabaliki gampang akbalu’ online. Anjo parallu kimanfaatkang bajik-bajik, paling pokok niak pakakkasakta sollanna injo kipake punna erokki akbalu’. Apalagi kinne anu jai dudumi platform kulle kipake akbalu’-balu’, kamma nakke niak bo’bo’ lekbaka nipake kubalukang ri Shopee, kubalukang lammoroki daripada panrak kale-kalengnaji. Cakmaraki bo’boka punna sallo nibolik, nampa kunyiki karattasakna, njari daripada tenamo bermanfaat, bajikangngang nibalukangi ka jai ji tau erok ammalli bo’bo’ lammorok nasabak punna ri toko bo’boki ammalli, kakjalaki ballinna, sekre ji kulle niguppa, mingka punna anu lekbaka mo nipake na niballi, manna tallu kulleki ka lammorokji.

Topic: business
Asian Games iamiantu pesta Olahraga iangasengna negara ri Asia ni laksanakan setiap 4 taung sikali. Indonesia pinruang mi anjari tuang rumah penyelenggaraan pesta olahraga bergengsi anne, iamiantu ri taung 1962 siangang 2018. Ri taung 2018 niak sekitarak 40 cabang olahraga ni perlombakan siagang tujuan utamana iamiantu appakajarre hubungan antar negara. 
Asian games iamiantu pertandingan multi olahraga paling lompo salain Olimpiade na selenggarakan oleh Olympic Of Asia. Asian games ni adakan setiap appa taung sikali, siagang niakmi 17 kali ni adakan. Asian games 1951 ni anggap sebagai penerus acara multi olahraga skala cakdi singkamma Far Eastern Games (1913-1938), Orient Championship Games kemudian tassambe anjari Western Asiatic Games (1934). Asian games 1951 poeng ni anggap sebagai kebangkitanna Western Asiatic Games, sabak Western Asiatic Games makarua ni jadwalkan ri Tel Aviv Palestina taung 1938 ni batalkan sabak niak kajadian perang lino makarua.


Topic: sports
Nakke tenapa kulekbak mengikuti kelas wirausaha, mingka munkin anne jawabanku sikdi annaba siagang pakkutaknang. 
Jiwa usaha anjo salain bersifat hadiah, poeng dominan takbentuk oleh lingkungan. Nakke tena kuragu, selalu situju punna soal kamma anjo. Anak-anak pejabat/tau kolomanyang niaka nididik tautoana secara birokratif akan lebih cocok anjari pegawai iareka birokrat. Siagang kabalikanna paraia nitempa oleh lingkungan pengusaha iareka tallasakna terbiasa susah jari harus selalu appikkirik untuk kulle bertahan hidup, biasana akan lebih sukses anjari seorang pengusaha. 
Iangasengna moterek mae ri nilai2 na ajarkanki ri ballak iareka lingkunganta dominan tumbuh seseorang. Niak urangku anak pejabat tinggi siagang terbiasa siagang pola asuh nimanja na bersikap sebagai “bos” jari akhirna malah bingung nisuroh anjari pengusaha. 

Topic: business
Punna akboyaki sapatu paruntukanna olahraga, teaki rolo’ assalak ammalli ji bawang dih. Ka sitojeng anne anu maraeng ngasengi anjo jenisna sapataua takgentungi battu ri olahraga apa la nigaukang. Anne olahraga tenis, maraengi sapatunna siagang sapatau bulutangkis, apalagi sapat laria. Kulle tonji iyya  sapatu lari kipakei akkarena olahraga tenis, mingka biasa libai puppusuk anjo sapataua. Kamma anjo sapatu larina buru’nengku napakea olahraga tenis, tenaja sikura allo napake puppusukmi rawanganna kamase padahal sallona mo napake lari, mingka bajik ji. Anjomi paralluna kiperhatikang bajik-bajiki modelekna, jenisna siagang sapatau paruntukang olahraga apayya eroki boya sollanna tena na liba puppusuk sapatunta kamma anunna buru’nengku ka erokmi pole kakka’-kakk’ iyya kamase.

Topic: sports
Niak tong anjo biasa ni parek punna ni kaluppai ni bawa anjo tenda antu mi ni boya tongi anjo goa caddia anjo tena ya ni huni ri hewan buas. Atokah punna tena niak goa kosong , katte kulle ni boya tampak antu niaka kulle aa ni huni. Antu mi kulle ni boya tampak anjo tena ja lembab, siagang posisi tanah na antu labbi tinggi barak punna niak waktu bosi tena na tabai banjir. Niak todong tampak anjo kulle na parek ki nyamang. Selain na anjo katte kulle ni parek ballak ka / gubuk asementara secara mandiri siagang ni manfaatkangi bagian alam na antu singkamma ya ranting, batu atokah tanah. Anjo mi apa apa yaa kulle nii susung na serupai atap ballak caddi. 

Topic: slice of life
Wattunna  nakke ri sala sekre perusahaan tena na lere battu ri tampak pammantangangku, nakke merantau. Nakke mulai nakku mae ri suasana Kecamatan sumpaeng singkamma cidong-cidong ri warung biring akrungang assiagang agang-agangku, tallasaku santai siagang lere battu ri perkantoran siagang gedung-gedung elit. Mulaima bosan assigappa tau jepang poeng sabak ri kawasan perkantoran anne paraia niak anjoeng rinni hahaha.
Memang anjama ri tempat elit benar benar memuaskan hasrat untuk sombong ri IG story, mingka untuk sibulan saja nakke rasana sannaki erokku ammotere’  ri kampongku. Perkantoran elit anjo pung tena na sekeren na semaju niaka ni langngere’. Biringi tiap allo nakke nigodai mas mas kuli proyek punna nakke jappa bangkeng mae ri stasiun MRT battu ri kantoro. Kontras siagang daerah yang bersih, rapih, siagang maju anjo masih niak saja pelecehan. 

Topic: business
Indonesia Master Super Series iareka pertandingang olahraga bulutangkis nigallarak ri Indonesia nampa sanging tau ranking sekre sanggenna rua pulo linoa amminawang. Punna niak issedek Indonesia Master Super Series akkrena, nassana mi lakbusuk tike’na, manna kakjalak antekammai nassami lakbusukna. Nasabak anne masyarakatna Indonesia nangai dudu bulutangkis nasabak jago-jago ngasengi atletna, jai ranking sekre lino. Akgora ngasengmi anjo tau ciccinika. Manna tala si issengki, punna siampik maki cidong ciniki pertandinganga, biasa langsung jadi sicaritai, makkalak surang nampa tena lakbusukna accarita ngurana Taufik Hidayat kamma inne ngurana Simon Santoso kamma anne batena akkarena. Sanggenna nai bayuangna ngaseng atlet bulutangkiska ni isseng. Nipinawangi atlet paling ningaia punna lekbakmi ammeta. Punna nibetai passangmi rolo’ kale-kalengna kamase ka pasti dodongi nyawana surang kodi pakkasiakna nibeta ri kampongna tonji.

Topic: sports
Silalang na nakke lampa mae rinjo rinne antu tojeng tojeng ku kaleng kaleng ja mae ri Pulau Tidung sikali lalang la tallasakku. “Ihh bajiki antu kulle jappa sikali toh? Nukana. Hehe, iyo memang sukkuruki iyaa, daripada tau maraenga tenapa na lekbak. Mingka coba mi nu perhatikang. Nakke lalang na sitaung kulle sikali siulang lamma, kulle todong siulang pin rua mae ri tampak tampaka ri Indonesia lalang na 5 allo. Ki bayangkanmi, battu mae jaina jappa jappa ku lalangi. Nakke jai lampa siagang agang ku, cewek ku, siagang tau lainga todong. Anjo mi parekka kata kata kamma anjo kah anjo ku ukrangi tolo ku nakke kaluppai keluargaku anjo iyaa ji niak punna sussa ka.

Topic: leisures
Lekbaki buru’nenna Ani aklampai mange ri bulukumba nasabak erokna ji ciccinik pertandingang olahraga tenis. 120 km nalaloi anjoji erok nacinik, ka anne buru’nenna Ani biasa na ajarak anak-anak ri Bantaeng akkarena tenis. Njari punna niak pertandingang na erang ngasengi siswana mange ciccinik nampa napauang kua inne bajik teknikna, anjo salai batena serpis, kamma anjo. Njari punna aklampai buru’nenna, Ani amminawang tommi mingka tenaja ia mange ciccinik, aklampana ji boya ca’ma-ca’mang, nakanrei apa tala niaka nibalukang ri kampongna. Mangemi anjo iyya ri lapangang pemudayya ammilei kanreang sanggenna bassorok, sambil natayang tommi buru’nenna allei kalengna ri lapanganga nampa ammoterek. Mingka biasa bassorok riolomi Ani nampa tala niappi battu buru’nenna allei. Biasa tikdokdokmi pole iyya nampa tala moterekpi. 

Topic: sports
Futsal anjari salah sekre olahraga paling jai nangai taua. Feri pakarena futsal, punna akkarenai pasti naerangi bayuangna mange ciccinik. Nasabak anjo ngaseng agangna na erang ngasengi bayuangna. Njari anne bayuangna ngaseng niak todo’ kalompokna. Punna bangngi aha’ki akkumpuluk mi issedek ri cafea appoto-poto ngaseng. Punna niak pertandingang futsal battua ngasengi bayuangna nadukung akkarena. Mingka memang iyya punna niciniki anjo tau ciccinika futsal, sanging baine ciccinik, sanging bayuangna ngaseng anjo tau akkarenayya. Nampa anne bainea ngaseng nangai punna cowo’na pakarena futsal, gammaraki bedek nacinik songo’-songo’ lari-lari. Njari punna niak cowokta pakarena futsal kipasadia memangmi kalengta mange ciccinik sanggenna tangnga bangngi dende ommalek.

Topic: sports
Tongkonan antu mi nikana representasi mikrokosmik battu ri makrokosmik. Tongkonan antu mi simbolok na sosial siagang simbolok na alam raya, singkamma konsep na Aluk Todolo. Sistem struktur siagang konstruksi aristektur Tongkonan antu mi nikana sistem struktur antu tappisa ya battu ri bagian rawa (sulluk banua) , bagiang tangnga (kale banua), siagang bagian atap (rantiang banua). Konstruksi na anne ballak adat tongkonan ni parek battu ri kayu tena niak unsur logam na singkamma paku. Keterangan na gambarak ka i rate : atap siagang bagian muko na, tarutama bagian ak bantuk segitiga battu ri dinding muka na antu areng na lido puang (tanjak na battu dewa dewa) na lambangkan dunia ii rate. Dunia tangnga , dunia battu ri tau aa. 

Topic: culture & heritage
Fakta na nakke ku issenga tentang Iphone antu mi sekre smart phone siagang kualitas antu sannak ka bajik na, manna mamo iphone biasa na kulle na pangkas produk na battu ri segi design siagang layarak na siagang baterai caddi, anjo todong aksesoris na ni balukkan terpisai , mingka battu ri segi hardware siagang software tena mo na ni ragukangi anjo iphone mi juara na. Nahh ngapa kulle kamera iphone labbi bajik dari pada android antu mi sumpaeng kah hardware na siagang software na punna kualitas antu sannak ka bajik tarutama lalang sektor pengelolaan grafis. Sekre hasselek gambarak battu ri kamera iphone anjo todong tena na terpacu battu ri tekamma lompo na resolusi na anjo kamera ya bahkan kulle ta battu ri kamma kamma anne.

Topic: technology
Lumpa’ gatta riolo anjari salah sekre olahraga nangaia anak-anaka. Biasa katte ammalli maki gatta siloeang nampa nisikko’-sikkoki sanggenna lakbu. Punna lakbumi kulle maki akkrena. Paling sikekdek kulle akkarena iareka tallu tau nasabak niak rua tau takgalaki cappakna gattayya massing-massing ri kiri siagang kanang. Ni taklagi battu ri mata bangkenga rolo’, nampa anne sekre taua kumpa’ parallu nalaloi anjo gattayya. Lekbakna mata bangkenga nipanaiki gattayya di kulantuka, bampa anne sekre taua na lumpaki issedek. Lekbakna anjo ri barambanga issedek, nampa ri ulua, paling sukkarak anjo punna naguppami merdeka. Anne merdeka tinggina ni engkaki limanga sanggena naik dudu nampa niciniki kulleji na laloi anne taua atau tena.

Topic: sports